PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

SERVICIUL JURIDIC

NR. 17036/18.03.2021

**RAPORT DE SPECIALITATE**

la proiectul de hotărâre privind aprobarea Acordului de Parteneriat

pentru Dezvoltare Locală la proiectul "***Consolidarea dialogului între autorităţile publice locale şi ecosistemele antreprenoriale din Regiunea Nord-Vest"***

Agenţia de Dezvoltare Regională Nord Vest este o organizație neguvernamentală de interes public, un organism de utilitate publică, cu personalitate juridică, care acţionează în domenii specifice dezvoltării regionale. În conformitate cu prevederile art. 9 lit. m) din Legea nr. 315/2004 privind dezvoltarea regional în România, Agenţia are ca atribuţie identificarea şi promovarea, în parteneriat, a proiectelor de interes regional şi local.

Agenţia urmează să propună pentru finanţare, în cadrul apelului POCA/659/2/1, proiectul "Consolidarea dialogului între autorităţile publice locale şi ecosistemele antreprenoriale din Regiunea Nord-Vest".

Programul Operaţional Capacitate Administrativă 2014-2020, Axa prioritară 2. Administrație publică și sistem judiciar accesibile şi transparente, Obiectivul specific 2.1. Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP are ca scop consolidarea capacității ONG-urilor și partenerilor sociali de a se implica în formularea și promovarea dezvoltării la nivel local, pentru regiunile mai puțin dezvoltate.

Scopul acestui apel este acela de a consolida capacitatea organizațiilor non-guvernamentale și partenerilor sociali (organizaţii sindicale, organizații patronale, precum și formele de asociere ale acestora cu personalitate juridică) de a se implica în formularea și promovarea dezvoltării la nivel local.

Obiectivul general al proiectului este de a consolida dialogul între autorităţile publice locale şi ecosistemele antreprenoriale din Regiunea Nord-Vest, prin operaţionalizarea unui instrument online şi aplicarea unei metodologii de monitorizare, dar şi prin activităţi de formare.

Unul dintre obiectivele specifice ale proiectului este reprezentat de crearea de Parteneriate pentru Dezvoltarea Locală, între autorităţi publice din Regiunea Nord-Vest şi ADR Nord-Vest, văzute ca formă de cooperare şi colaborare în vederea dezvoltării locale.

Rolul parteneriatului pentru dezvoltare locală:

- Colaborarea constantă cu Partenerul Principal (ADR Nord-Vest), cu autorităţile publice implicate în proiect, cu reprezentanţii ecosistemului antreprenorial atât pe perioada de implementare a proiectului cât şi în perioada de post implementare;

- Diseminarea constantă a detaliilor privind proiectul, obiectivele şi activităţile acestuia;

- Oferirea de feedback constant Partenerului Principal cu privire la nevoile, sugestiile, propunerile de dezvoltare a adialogului între autorităţi publice şi ecosistemul antreprenorial;

- Participarea activă la evenimentele şi atelierele de lucru organizate în cadrul proiectului;

- Promovarea şi implementarea rezultatelor proiectului.

Parteneriatele încheiate prin acest proiect vor fi active timp de 14 luni, pe perioada de implementare a proiectului.

Sunt aplicabile prevederile art. 129 alin. (2) lit. e), alin. 9 lit. a), art. 139 alin. (3) lit. f) şi art. 196 alin. 1 lit. a) din Ordonanţa de Urgenţă a Guvernului nr. 57/2019 privind Codul administrativ.

Pentru considerentele mai sus arătate, proiectul de hotărâre se încadrează în prevederile legale în vigoare.

În consecinţă, proiectul de hotărâre privind aprobarea Acordului de Parteneriat pentru Dezvoltare Locală la proiectul "Consolidarea dialogului între autorităţile publice locale şi ecosistemele antreprenoriale din Regiunea Nord-Vest", se înaintează Consiliului Local al Municipiului Satu Mare cu propunere de aprobare.

Șef serviciu juridic Şef serviciu

Mustea Bianca Laura Dr. Sveda Andrea